Áheyrnarfulltrúar leikskóla , Sigríður Herdís Pálsdóttir og Hlín Stefánsdóttir ( vék af fundi kl. 18:00 og Freyr Ævarsson tók sæti hennar ) mættu undir liðum 1 - 7 og Drífa Sigurðardóttir , áheyrnarfulltrúi tónlistarskóla mætti á fundinn undir liðum 8 - 10 . Skólastjórnendur mættu undir þeim liðum sem vörðuðu þeirra stofnun sérstaklega . Guðmunda Vala Jónasdóttir , skólastjóri Hádegishöfða , fylgdi eftir tillögu sinni að fjárhagsáætlun fyrir árið 2016 . Formaður kynnti erindi frá foreldraráði Hádegishöfða þar sem farið er fram á aukið fjármagn til aksturs á viðburði á Egilsstöðum . Málið verður tekið til afgreiðslu með endanlegri afgreiðslu áætlunarinnar sem fer fram með heildarafgreiðslu fræðslusviðs . Guðmunda Vala vakti athygli á að fjármagn til símenntunar samkvæmt símenntunaráætlun skólanna er mjög takmarkað og upphæðin hefur ekki verið endurskoðuð um langt skeið . Samþykkt samhljóða með handauppréttingu . Sigríður Herdís Pálsdóttir , skólastjóri , fór yfir tillögu að áætlun Tjarnarskógar 2016 . Hún skýrði hækkun launaliðar frá því í vor með auknu hlutfalli fagmenntaðs starfsfólks og leiðréttingu á starfsmati almennra starfsmanna . Sigríður Herdís tók undir áréttingu Guðmundu Völu um nauðsyn þess að hækka framlag til símenntunar starfsfólks . Áætluninni vísað til heildarafgreiðslu fræðslusviðs . Samþykkt samhljóða með handauppréttingu . Daníel Arason fylgdi drögum sínum að fjárhagsáætlun Tónlistarskólans á Egilsstöðum fyrir 2016 eftir . Hann lagði áherslu á að á undanförnum þremur árum hefur starfsemi skólans verið í vexti og að það væri miður ef ekki væri hægt að tryggja a.m.k. óbreytta stöðu hvað það varðar . Áætlunin verður afgreidd með heildaráætlun fræðslusviðs . Samþykkt samhljóða með handauppréttingu . 9 . Tónlistarskólinn í Brúarási - fjárhagsáætlun 2016 Jón Arngrímsson kynnti forsendur fyrir framlagðri áætlun skólans fyrir árið 2016 . Hann benti á að áætlunin er knöpp bæði hvað varðar launalið og annan rekstrarkostnað . Nemendum hefur fjölgað og því má gera ráð fyrir heldur hærri tekjulið en í framlagðri áætlun . Áætlunin verður afgreidd með heildaráætlun fræðslusviðs . Samþykkt samhljóða með handauppréttingu . 10 . Tónlistarskólinn í Fellabæ - fjárhagsáætlun 2016 Drífa Sigurðardóttir kynnti forsendur framlagðrar áætlunar fyrir Tónlistarskólann í Fellabæ fyrir 2016 . Hún ítrekaði þá óvissu sem fylgir því að kjarasamningar tónlistarkennara eru lausir nú í haust . Fram kom að lítils háttar biðlisti er við skólann og Drífa telur æskilegt að geta bætt við hluta úr stöðugildi til að geta tekið inn þá nemendur sem eru á biðlista . Sú viðbót er ekki á framlagðri áætlun fyrir 2016 . Áætlunin verður afgreidd með heildaráætlun fræðslusviðs . Samþykkt samhljóða með handauppréttingu .